*  ওগো সুন্দরী প্রিয়তমা  তোমাকে ভালবেসে ভুলে গেছি  জীবনের দাড়ি, কমা।  তোমার সাথে দেখা হলো যখন  প্রথম প্রেমে পড়েছিলাম তখন  এরপর একদিন রমনা পার্কে  মনের সুখে খাচ্ছিলাম বাদাম  কে যেন আমার পিছনের সাইডে  দিয়েছিল জোরে এক গদাম  পিছন ফিরে দেখলাম যখন  দাড়িয়েঁ আব্বাজান  ভয়ে আমার  কইলজা দুইটা  হইলোরে খানখান।  আব্বা বললো ক্লাস ছেড়ে  পার্কে বসে ডেটিং  দাঁড়াও আজকে বাড়িতে গিয়ে  করবো তোমায় সেটিং  বাবার কথা শুইনা আমি  হইলাম পেরেশান  ফোন করে সে বললো আমায়  ডার্লিং, নো টেনশন।  আমি বললাম, ডার্লিং তুমি  থাক যদি রাজি?  তাহলে আজকেই দেরি না করে  ডেকে আনবো কাজী।  খানিক সময় ভাবার পরে  বললে আমায় তুমি  বর সাজবে আর কনে সাজবো আমি।  *  কথামতো আমরা দুজন  কাজী অফিসে গেলাম  দেরি না করে দুজনে  বিয়েটা  সেরে ফেললাম।  বউকে নিয়ে যখন আমি  অন্দরমহলে প্রবেশ করি  আব্বার হাতে বাঁশ দেইখা  বউয়ের মায়া ছাড়ি  নতুন বউরে রাইখা আমি  এখন ভবঘুরে  বউ যে আমার একা একা  মনটা কেমন করে।  সাহস করে পরদিন আমি  গেলাম শ্বশুর বাড়ি  শ্বাশুড়ির কথা শুনে আমার  মাথায় পড়লো বাড়ি  হায় হায় একি শুনলাম  বউটা যে তাদের কইন্যা নয়  এই কইন্যা নাকি তাদের বাড়ির  কাজের মেয়ে হয়।  এই কথা শুইনা আমার মাথা  আর রইল না ঠিক  বাপের বাড়ি গিয়া আমি  করমু আরেক পিরিত  চিন্তা করলাম ছুটি ছাড়া  নাইতো এখন উপায়  তাইতো আমি বাড়িতে গিয়া  বউরে দিলাম বিদায়  *  সেকেন্ড ওয়াইফ হইলো আমার  পাশের বাড়ির নিলি খান  নিলির রূপ দেইখা আমার  মন করে আনচান।  সেকেন্ড বউরে পাইয়া আমার  নাইতো খুশির শেষ  নিলি খানরে বিয়া কইরা  হইলাম আমি নি:শেষ  তার হস্তের লেখা দেখতে  খুবই চমৎকার  বাজারের লিস্ট পড়তে পড়তে  জীবনটা ছারখার।  মনে করছি বউটা আমার হবে শান্তশিষ্ট  কিন্তু এ বউয়ের জ্বালায় এখন আমি অতিষ্ট  *  তাই ৩  নাম্বারটা করে ফেললাম  আর করলাম না দেরি  জীবনটা আমার ধন্য হলো  পাইলাম সুন্দর ছেরি  বিয়ার পর বউ আমারে  ওগো বলে ডাকে  ওগো বলে ডাকলে পরে  মন বসে না কাজে।  কাছে গিয়া বউরে আমি  বললাম প্রিয়তমা  বউ বলে যে কানে কানে  লাগবে কারিনা স্টাইলের জামা।  জামার পরও সাধ মিটেনা  আরো লাগবে তার  কসমেটিকস আর হাতের বালা  আর মাত্র গলার হার।  এত কিছু কিনার পরও  সাধ মিটে না বউয়ের  বউয়ের ফাদেঁ পইরা আমার  বারোটা বাজে মানিব্যাগের।  *  অবশেষে সিদ্ধান্ত নিলাম  আর করমু না বিয়া  এর চেয়ে ভালো চাষাবাদ করমু  গ্রামের বাড়ি গিয়া।  পণ করিলাম বাসর রাতে  মারমু না আর বিলাই  ৩টা করেছি আর করুম না  বিয়ার গুষ্ঠি কিলাই।